Jacques-Maurice de Saint Palais

Jacques-Maurice des Landes d’Aussac de Saint Palais (født 15. november 1811 i La Salvetat-sur-Agout i Hérault i Frankrike; død 28. juni 1877 i Saint Mary-of-the-Woods i Indiana i USA) var en fransk katolsk geistlig og biskop av Vincennes i Indiana.

Liv og virke

Prest
De Saint Palais ble presteviet 28. mai 1836 i St-Sulpice i Paris av erkebiskop Hyacinthe-Louis de Quélen for bispedømmet Vincennes, som den franskamerikanske misjonsbiskop der, Simon William Gabriel Bruté de Rémur, hadde rekruttert som prestekandidat. Etter sin emigrasjon til Amerika virket han i forskjellige menigheter i Indiana.

Biskop av Vincennes
Etter biskop John Stephen Bazins død i april 1848 var De Saint Palais administrator av bispedømmet, til han den 3. oktober samme år ble utnevnt av pave Pius IX til dets fjerde biskop. Han ble bispeviet den 14. januar 1849 av biskopen av Nashville, Richard Pius Miles O.P. medkonsekrerende var Martin Spalding, koadjutorbiskop av Louisville.

Biskop De Saint Palais' tid var merket av en koleraepidemi, og så av den amerikanske borgerkrig da en rekke av bispedømmets prester gjorde tjeneste som feltprester.

Han innså at Indianapolis var blitt en hovedby i delstaten, men overlot til sin etterfølgers skjønn å flytte bispestolen dit.

Han var deltaker på Første Vatikankonsil. 

Jacques-Maurice De Saint Palais stod i embedet til sin død i en alder av 65 år.

Episkopalgenealogi 
Hans episkopalgenealogi er:

 Kardinal Scipione Rebiba (1504–1577)
 Kardinal Giulio Antonio Santori (1532–1602) * bispeviet 1566
 Kardinal Girolamo Bernerio (1540–1611) *1586
 Erkebiskop Galeazzo Sanvitale (1566–1622) *1604
 Kardinal Ludovico Ludovisi (1595–1632) *1621
 Kardinal Luigi Caetani (1595–1642) *1622
 Kardinal Ulderico Carpegna (1595–1679) *1630
 Kardinal Paluzzo Paluzzi Altieri degli Albertoni (1623–1698) *1666
 Pave Benedikt XIII (1649–1730) *1675
 Pave Benedikt XIV (1675–1758) *1724
 Kardinal Enrico Enríquez (1701–1756) *1743
 Erkebiskop Manuel Quintano Bonifaz (1698–1774) *1749
 Kardinal Buenaventura Córdoba Espinosa de la Cerda (1724–1777) *1761
 Kardinal Giuseppe Maria Doria Pamphilj (1753–1816)*1775
 Biskop Louis-Guillaume-Valentin Dubourg (1766–1833) *1815
 Biskop Joseph Rosati (1789–1843) *1824
 Biskop Richard Pius Miles (1791–1860) *1838
 Biskop Jacques-Maurice De Saint Palais  (1811-1877 ) *1989

Referanser 

katolske biskoper fra USA
ikkeamerikanske katolske biskoper i USA
franske katolske biskoper
Katolske misjonærer
Franske misjonærer
misjonærer i USA
Deltakere på Første Vatikankonsil
Linjen Rebiba
Personer fra departementet Hérault